Keisija grēda
Keisija grēda (angļu: Casey Range) ir ziemeļu-dienvidu virzienā izstiepta nunataku virkne Framnēsa kalnos Antarktīdā. Sastāv no vienas 4 km garas klinšu grēdas ziemeļdaļā un vairākiem atsevišķiem nunatakiem dienviddaļā. Grēdu 1930. gadā 5. janvārī atklāja BANZARE ekspedīcija Daglasa Mosona vadībā un nosauca par godu Ričardam Keisijam (Richard G. Casey).